***ЕДИНАДЕСЕТИ МАЙ – НАШИЯТ ПАТРОНЕН ПРАЗНИК !***

**

***През Възраждането 11 май се утвърждава като важен ден от празничната система на българите – Ден за почит на светите братя Кирил и Методий. Още в ранното средновековие 11 май е определен за ден в памет на славянските първоучители, защото тяхното дело ги обединява в едно и те са равни по достойнство.***

***Първите известни свидетелства за честването на празника са открити в арменска летопис от 1813г., където се споменава за честване на светите братя на 22 май 1803г. в Шумен.***

***За първи път на 11 май 1851г. в епархийското училище „Св.св. Кирил и Методий“ в град Пловдив по инициатива на Найден Геров се организира празник на Кирил и Методий – създатели на глаголицата. Денят 11 май не е случайно избран от Найден Геров – това е общият църковен празник на двамата светии.***

***Славянските първоучители, братята Кирил и Методий, са канонизирани като светци от Българската православна църква. Считани са за равноапостоли. Обявени са от папата за покровители на Европа.***

***Православната църква ги тачи като Светите Седмочисленици.***



***Известна истина е, че истинският характер на един народ се разкрива по време на големи изпитания. През последните месеци видяхме, че ние, българите, имаме силен характер.***

***Не случайно нашите небесни покровители са Светите братя равноапостолите Кирил и Методий. Те бдят над нашето училище. Затова на 11 май отдаваме преди всичко почит на тях, както и на всички останали.***

***Досега празникът на нашето училище – 11 май, винаги е бил ден с много младост, еуфория, музика и веселие. Тази година всичко е мирно и тихо. Един микроскопичен враг преобърна живота на целия свят и ни вкара в друг режим. Друг режим на мислене, друг режим на работа, друг режим на празнуване.***

***Знаем, че всички ние ще запомним този празник на 11 май 2020 година много добре.***

***Пожелаваме най – вече желязно здраве, житейски успехи и щастливи преживявания в тесен кръг!***

***Нека пролетта донесе на всички свежест и увереност в по – доброто бъдеще!***

***IV „Б“ КЛАС***

***УЧИТЕЛИ: РУМЯНА ПРОФИРОВА***

 ***РАДОСТИНА КИРЧЕВА***